text: মেসিয়ার ২ বা এম২ (এছাড়াও এনজিসি ৭০৮৯ নামে পরিচিত) হলো কুম্ভ তারামন্ডলের মধ্যে বিটা অ্যাকুয়ারি তারার থেকে পাঁচ ডিগ্রী উত্তরে অবস্থিত একটি বর্তুলাকার স্তবক। এটি জিন-ডোমিনিক মারাল্ডি ১৭৪৬ সালে আবিষ্কার করেছিলেন এবং এটি বৃহত্তম বর্তুলাকার স্তবকগুলির মধ্যে একটি।
  
  আবিষ্কার এবং দৃশ্যমানতা 
  ফরাসী জ্যোতির্বিদ জাঁ-ডমিনিক মারাল্ডি ১৭৪৬ সালে জ্যাক ক্যাসিনির সাথে ধূমকেতু পর্যবেক্ষণ করার সময় এম২ আবিষ্কার করেছিলেন। চার্লস মেসিয়ার ১৭৬০ সালে এটি পুনরায় আবিষ্কার করেছিলেন। তবে তিনি এটিকে তারাহীন একটি নীহারিকা বলে মনে করেছিল। উইলিয়াম হার্শেল ১৭৮৩ সালে প্রথম ক্লাস্টারে পৃথক তারকাদের পর্যবেক্ষণ করেছিলেন।
  
  এম২ অত্যন্ত উত্তম অবস্থার অধীনে কেবল খালি চোখেই দৃশ্যমান। বাইনোকুলার বা ছোট টেলিস্কোপে এই স্তবকটিকে অ নাক্ষত্র হিসাবে চেনা গেলেও বড় টেলিস্কোপে পৃথক পৃথক নক্ষত্র শনাক্ত করা যায়, যার উজ্জ্বলতার আপাত মাত্রা ১৩.১।
  
  বৈশিষ্ট্য 
  এম২ পৃথিবী থেকে প্রায় ৫৫,০০০ আলোক-বর্ষ দূরে। এটি ১৭৫ আলোক-বর্ষ ব্যাস সহকারে বৃহত্তম বর্তুলাকার ক্লাস্টারগুলির মধ্যে অন্যতম। গুচ্ছটি সমৃদ্ধ, কমপ্যাক্ট এবং উল্লেখযোগ্যভাবে উপবৃত্তাকার। এটি ১৩ বিলিয়ন বছর পুরাতন এবং মিল্কিওয়ে ছায়াপথের সাথে যুক্ত এক পুরানো বর্তুলাকার গুচ্ছ।
  
  এম২-এ ২১ টি পরিচিত বিষমতারকা সহ প্রায় ১৫০,০০ তারা রয়েছে। এর উজ্জ্বলতম তারা লাল এবং হলুদ দৈত্য তারা। সামগ্রিক বর্ণালী ধরন F4।  এম২ গাইয়া সসেজের (একটি সংশ্লেষিত বামন ছায়াপথের অনুমানিত অবশেষ) অংশ।
  
  ছবির গ্যালারি
  
  তথ্যসূত্র
  
  বহিঃসংযোগ 
  
  বিষয়শ্রেণী:মেসিয়ার বস্তু
  বিষয়শ্রেণী:এনজিসি বস্তু
  বিষয়শ্রেণী:অবচিত চিত্র সিনট্যাক্স ব্যবহার করা পাতা
title: মেসিয়ার ২